ועדת הכספים, כנסת 20, פרוטוקול מספר 832, 2017-10-30 11:00

משה גפני: אני עובר לנושא אישור מוסדות ציבור לעניין סעיף 46 לפקודת מס הכנסה (רשימה מספר 11-895-17, ארז בבקשה.

<ארז אורעד: חברי ועדת הכספים, כבוד היושב ראש, הרב משה גפני, אני מתכבד להציג בפניכם את הרשימה שמספרה 11-895-17.

<ארז אורעד: ברשימה הזאת כלולים מוסדות ציבור, שהומלצו ועברו את הוועדה הפנימית הציבורית ברשות המסים.

<ארז אורעד: בתוך הרשימה הזאת כלול גם ארגון שקרוי "עולים בגיל".

<ארז אורעד: בעבר אמרתם לגביו - - -

משה גפני: לא, לא.

<ארז אורעד: אני חייב לציין, בעקבות האשמות שהועלו פה בוועדת הכספים הקודמת, לא מדובר באותו אדם שנטען כלפיו האשמות פליליות.

<ארז אורעד: לכן שמנו אותו גם ברשימה הזאת.

משה גפני: רבותי, אני מבקש להגיד לכם, אנחנו מתנצלים בפני הבן אדם הזה, שבטעות חשבנו שמדובר במישהו שיש עליו חשד פלילי.

משה גפני: לאחר בדיקה שלך ארז אורעד התברר, שלא מדובר על אותו אדם ודווקא הוא בסדר.

משה גפני: אתה הכנסת אותו בתוך הרשימה, אנחנו שמנו אותו בנפרד.

משה גפני: בכל מקרה אנחנו מתנצלים בפניו.

<ארז אורעד: בכל מקרה אנחנו רוצים לנקות אותו, שיירשם בפרוטוקול.

מיקי לוי: אני מבקש להגיד, לפני כל פעם שאני בא ואומר שיש חשד לכאורה, אני מתנצל למפרע אם יש טעות בזהותו של אדם.

משה גפני: אנחנו ביקשנו בישיבה הקודמת, שאם מישהו יש לו חשדות, שהוא יאמר אותם לארז אורעד בטרם הישיבה, לא להביא את זה לישיבה.

משה גפני: אם אין ברירה, אין ברירה.

משה גפני: בנימין למקין, האם לכולם יש ניהול תקין?

<בנימין למקין: כן, לכל הגופים יש אישורי ניהול תקין.

משה גפני: לכולם?

<בנימין למקין: כן, לכולם.

משה גפני: מי בעד אישור הרשימה ירים את ידו.

מיקי לוי: בהתאם להחלטות, שלחתי לו כדי שלא ייפול פגם שמא שלחתי את השמות כלפי חשודים כאלה ואחרים.

מיקי לוי: נבדקו ונמצאו נקיים.

מיקי לוי: אבל, אני עוד הפעם מביע את הדברים שאמרתי בפעם הקודמת.

מיקי לוי: יש להם ניהול תקין, אין להם אישור.

מיקי לוי: ארז, את כל העניינים האלה יש לי בת"ת, אני בודק אותך.

<שגית אפיק: אבל אז זה מאושר לשנה.

משה גפני: תודה רבה.

משה גפני: מי בעד אישור הרשימה, ירים את ידו.

משה גפני: בעד – 3

משה גפני: נמנעים – אין הרשימה אושרה

משה גפני: הרשימה אושרה.

משה גפני: ארז, אני מודה לך.

משה גפני: בנימין, אני מודה לך.

משה גפני: תודה רבה לכל המשתתפים בדיון, הישיבה נעולה.